《鱼游春水 寿徐仁静其婿乐鲁常》
宋代·朱晞颜

兰室馀香蕴。射雀屏深清昼永。红旌微动，帘展浪花移暝。

重碧先拈翡翠杯，戏綵低窣鸳鸯锦。人在蕊宫，春生蓬境。

尽说而翁少颖。记得遗环故时井。而今犹自风流，朱颜绿鬓。

百年应惜铜仙在，九里争传清河润。山兮寿兮，以仁能静。

作者简介：朱晞颜(1132～1200年)，字子渊、子囝，休宁(今属安徽)人，宋孝宗隆兴元年(1163年)进士，曾知靖州永平县，政绩颇好，当地为他立了生祠。隆兴元年调当阳尉。历知永平、广济县，通判阆州，知兴国军、吉州，广南西路、京西路转运判官。光宗绍熙四年，除知静江府。宁宗庆元二年除太府少卿，总领淮东军马钱粮。四年，迁权工部侍郎，俄兼实录院同修撰。五年，兼知临安府。六年卒，年六十六。著作已佚，仅《两宋名贤小集》卷二一七存《桂巖吟藁》一卷。事见《新安文献志》卷八二宋谈钥《朱公行状》。